Устройство от „Звездата на смъртта” падна от небето насред поле (СНИМКИ/ВИДЕО)
https://blitz.bg/svyat/ustroystvo-ot-zvezdata-na-smrtta-padna-ot-nebeto-nasred-pole-snimkivideo_news372983.html Blitz.bg
Учените се опитват да обяснят произхода му
Каласпара, Испания
06 Ноем. 2015, 02:07
Мистериозна черна сфера е открита насред поле, след като, очевидно, е паднала от космоса. Испански пастири на кози са намерили странния обект, който досущ прилича на уреда за мъчения от Звездата на смъртта IT-O Interrogator до Каласпара.
Мъжете са информирали за находката местната гражданска защита и районът веднага бил поставен под карантина. Независими изследователи сега се опитват да обяснят произхода на сферата. <br /> <br /> Съобщава се, че мистериозният обект не е опасен, радиоактивен или взривоопасен, но въпреки това е прибран от специалистите за допълнителни анализи. Местният &bdquo;Ел Паис&rdquo; съобщава, че според учените странният обект може да е контейнер за сгъстен газ, паднал от небето на земята.<br /> <br /> От испанската гражданска защита потвърдиха, че обектът е космически артефакт и подчертаха възможността той да е паднал от ракета или сателит. <br /> <br /> Междувременно, според разследване на местни, обектът е композитен съд под налягане, вероятно от космическа станция. Контейнерите за газ са направени от изключително здрави материали, за да могат да издържат на обратното навлизане в атмосферата.<br /> <br /> Това не е първият път, в който мистериозни топки падат от небето. Подобни случаи е имало в Австралия и Бразилия. <br />